Nie alleen is die seun se ma (‘n briljante Amy Adams) aan dwelms verslaaf nie, sy tree ook onvoorspelbaar op, sodat haar gesin hulle vir haar skaam. Maar die seun (die briljante Gabriel Basso) staan by sy ma en kry haar telkens uit die moeilikheid, selfs al kos dit sy studie en ‘n moontlike loopbaan. Dis egter sy ouma (die onvergelyklike en byna onherkenbare Glenn Close) wat die aandag kaap. Jy het nog nooit so ‘n karakter gesien nie. Haar sêgoed en uitkyk op die lewe ruk die seun gedurig terug werklikheid toe.